Република Србија

Општина Гаџин Хан

Комисија за јавну набавку

Јавна набавка бр.404-257/15-IV-3

Датум:16.04.2015год.

Одговори на питања потенцијалних понуђача

ЈН 2.2.28

I У складу са Чл.63. став3 Закона о јавним набавкама Комисија за јавну набавку даје одговор на следеће питање:

„У вези јавне набавке мале вредности 404-257/15-IV Услуге мобилне телефоније, заинтересовани понуђач моли званично тумачење и објављивање одговора да ли је на страни 5/30 Конкурсне документације минимални буџет за набавку мобилних апарата у износу од 150.000 динара представљен са урачунатим ПДВ-ом.“

Одговор: Минимални буџет за набавку мобилних апарата у конкурсној документацији представљен је без урачунатог ПДВ-а.

На страни 16/30 конкурсне докуметације у делу који се односи на врсту критеријума за доделу уговора стоји:

Буџет за набавку мобилних телефона:

-Број пондера за највећи буџет износи 40 пондера,

Другораниграни понуђач добија 35 пондера

А трећерангирани понуђач добија 30 пондера.

**У обзир се узима цена без ПДВ-а.**

II Дана 14.04.2015Комисији за јавну набавку је стигао допис потенцијалног понуђача следеће садржине:

„1.Да ли је износ минималног буџета за набавку телефонских апарата као и износ претплате исказан са или без ПДВ-а?

2. Указујемо Наручиоцу да је потенцијални понуђач као оператор у обавези да поштује и доследно примењује типске уговоре . На наведено нас обавезују одредбе Закона о електронским телекомуникацијама између осталих чл.8, 105 и 106 и одговорности. Општи услови, као и сви побројани типски уговори дати су на верификацију Ratel-u и њихова је примена обавезујућа у складу са Закаономом као понуђача, буду укључени у тендерску документацију тј. Понуду понуђача“

Одговор на прво питање: **Износ минималног буџета за набавку телефонских апарата исказан је без ПДВ-а.**

**Износ претплате (50,оо дин) је са ПДВ-ом.**

Одговор на друго питање: Поштовани у складу са чл.61 и 77. Законом о јавним набавкама и чл.6 тачка8. Правилником о обавезним елементима конкурсне документације у поступцима јавних набавки и начину доказивања испуњености услова („Сл. Гласник РС“ бр.29/13)обавезни елемент конкурсне документације у поступку јавне набавке мале вредности је и модел уговора.

Што се тиче ваше напомене да је примена Општих услова обавезујућа у складу са законом, на страни 26/30 конкурсне документације пише између осталог да су Општи услови оператера саставни део уговора:

„Саставни делови овог уговора су:

-Понуда Оператора бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_ године

-Спецификације предмета јавне набавке

-Ценовник оператера који је важећи у моменту закључења Уговора

**-Општи услови оператера у погледу мера које оператер може применити ради одржавања безбедности и интегритета својих мрежа и услуга, као и контроле недозвољеног садржаја, као и у погледу других елемената уговора из члана 105. Закона о електронским комуникација, који нису регулисани одредбама Уговора, искључиво под условом да нису у супротноси са овим уговором или његовим саставним деловима.“**

Због наведеног сматрамо да нема разлога за изменом конкурсне документације.

III Наручиоц је дана 16.04.2015године примио питање:

„ У конкурсној документацији 404-257/15-IV коју сте објавили на порталу није наведена минимална месечна потрошња.

С обзиром да сте тражили условљени буџет у износу од 150.000,оо динара (са или без ПДВ-а) молим вас за информацију који износ минималне месечне потрошње прихватате?

Минимална месечна потрошња подразумева претплату по броју, остварени саобраћај у националном, интернационалном и роминг саобраћају.“

**Одговор**: Поштовани, у члану 4. Модела уговора који је саставни део конкурсне документације пише да ће се плаћање пружаоцу услуге вршити на основу рачуна који се доставља за протекли месец, по испостављеној фактури са спецификацијом услуга, у оквирном року који не може бити краћи од 15 нити дужи од 45 дана од дана пријема уредно сачињеног рачуна. Из наведеног произилази да наручилац није предвидео износ обавезне минималне месечне потрошње.

У члану 2. Уговора уписан је износ процењене вредности набавке за 12 месеци и то 462.500,оо динара без ПДВ-а, те Вам овај податак може послужити приликом сачињавања Ваше понуде.

Комисија за јавну набавку